шеги за Ловци
Първобитните хора тръгват на лов. Гледат - стадо мамути. Всички се уплашили, само един казал: 
 - Какво се чудите, скачаме с викове към тях, те се разбягват, отделяме един от стадото и го убиваме. 
 Така се появили командирите. 
 Скачат, викат, отделят един мамут от стадото, но той се скрива в гората. Стоят и се чудят. Един казва: 
 - Какво стоите? Дайте да оградим гората, ще стесняваме все повече кръга и ще го намерим. 
 Така се появили началник-щабовете. 
 Намират те мамута, обграждат го, но той беснее - всички ги е страх да се приближат. Само един замахва силно, хвърля копието, улучва звяра в окото и го убива. 
 Така се появили снайперистите. 
 Щастливи, първобитните ловци нарамват мамута и го носят в пещерата. Нарязват го и уморени от лова лягат да спят. Стават сутринта и какво да видят - месото липсва... 
 Така се появили старшините.